open-index/open-wikipedia-markdown huggingface dataset:
திருவண்ணாமலை மண்டலம்

**திருவண்ணாமலை மண்டலம்** என்பது தமிழ்நாட்டில் உள்ள மண்டலங்களில் ஒன்று. 

## உள்ளடக்கிய மாவட்டங்கள்
*திருவண்ணாமலை
*வேலூர்
*விழுப்புரம்
*கடலூர்

## மறுசீரமைப்பு
*கரூர் மாவட்டம் தஞ்சாவூர் மண்டலத்தில் இருந்து திருவண்ணாமலை மண்டலத்திற்கு மாற்றப்பட்டது எனினும் 1996 ஆம் ஆண்டு கோயம்புத்தூர் மண்டலத்திற்கு மாற்றப்பட்டது. சேலம் மற்றும் நாமக்கல் மாவட்டங்கள் புதிதாக அமைந்த சேலம் மண்டலத்தில் இணைக்கப்பட்டன.

பகுப்பு:தமிழ்நாடு மண்டலங்கள்
சீரணி மிட்டாய்

**சீரணி மிட்டாய்** என்பது தமிழ்நாட்டின் தென்பகுதியான மதுரை மற்றும் மதுரையின் தென் பகுதிகளில் மட்டுமே கிடைக்கக்கூடிய ஒரு வகை இனிப்பு வகை. காண்பதற்கு  விரித்து வைக்கப்பட்ட கை அகலத்திற்கு உள்ள தட்டையான ஜிலேபி போன்று இருக்கும். அரிசி மாவு, உளுந்து, சுக்கும், வெல்லம் அல்லது கருப்பட்டி சேர்த்து செய்யப்பட்ட ஒரு இனிப்பு வகை. மதுரையின் தெற்கே  விருதுநகர் மாவட்டம் காரியாபட்டி, கல்குறிச்சி, அருப்புக்கோட்டை, பந்தல்குடி, விருதுநகர், பாலவநத்தம், இருக்கண்குடி, சாத்தூர், கோவில்பட்டி, கமுதி திருச்சுழி போன்ற ஊர்களில் அதிகமாக விற்பனையாகும் சுவையுள்ள தின்பண்டமாகும். கல்குறிச்சி சீரணி மிட்டாய் இந்தியாவின் புவிசார் குறியீட்டிற்கு தேர்ந்தெடுக்கப்பட்டது.

## மேற்கோள்


பகுப்பு:தமிழர் இனிப்புகள்‎
பகுப்பு:தின்பண்டங்கள்
சப்தர் ஆசுமி

**சப்தர் ஆசுமி** (SAFDAR HASHMI  12 ஏப்பிரல் 1954–2 சனவரி 1989)   மார்க்சியக்  கொள்கையாளர், வீதி நாடகக் கலைஞர், கதை வசனம், இயக்கம் எனப் பல துறைகளில் விளங்கிய செயற்பாட்டாளர்.

## இளமைக்காலம்

சப்தர் ஆசுமியின் தந்தையும் இடதுசாரி சிந்தனைகள் கொண்டவர். சப்தர் ஆசுமி  தில்லி தூய ஸ்டீபன் கல்லூரியில் ஆங்கில இலக்கியம் படித்து பட்டம் பெற்று முதுகலைக் கல்வியைத்  தில்லிப் பல்கலைக் கழகத்தில்  படித்தார். கல்லூரியில்  படிக்கும்போதே மார்க்சியப் பொதுவுடைமை கட்சியின் மாணவர் அமைப்பில் முனைப்பாக ஈடுபட்டார். மாணவப் பருவத்தில் நாடகக் கலையின் மீது ஆர்வம் கொண்டார். கல்வியை முடித்ததும் மார்க்சியப்  பொதுவுடைமைக் கட்சியில் சேர்ந்து முழு நேரம் கட்சிப் பிரசாரம் செய்தார்.

## வீதி நாடகப் பணி

தில்லி, சிரீநகர், கார்வால் போன்ற ஊர்களில் உள்ள கல்லூரிகளில் ஆசிரியர் பணி செய்தார். இந்திரா காந்தி இந்தியாவின் தலைமை அமைச்சராக இருந்தபோது நெருக்கடி நிலை காலத்தில் அரசுக்கு எதிராகப்  பரப்புரை செய்ய நாடகத்தைப் பயன்படுத்திக் கொண்டார். நெருக்கடி காலம் முடிந்ததும் அரசுப் பணியிலிருந்து விலகி வீதி நாடகங்கள் அரங்கேற்றுவதில் ஈடுபட்டார்

அந்தக் காலத்தில் நிலவிய மக்கள் பிரச்சினைகளை நாடகங்கள் மூலம் எடுத்துக் காட்டிப் பேசிய சப்தர் அசுமி  ஜன நாட்டிய மஞ்ச் என்னும் வீதி நாடகக் குழுவைத்  தோற்றுவித்தார் குறுகிய காலத்தில் 24  நாடகங்களை  4000 முறை தொழிலாளர்கள் வாழும் பகுதிகளில் வீதி நாடகங்களாக  அரங்கேற்றி மக்களின் பிரச்சினைகளை  எடுத்துக்காட்டிப்  பரப்புரை செய்தார்.

1989 சனவரி முதல் நாளில் உத்தரப்பிரதேசம் சந்தாபூரில் ஹல்லா போல் என்ற பெயரில் வீதி நாடகத்தை  நடத்தினார் சப்தர் ஆசுமி. அந்நாடகத்தை விரும்பாத குண்டர்கள் அங்கு நடித்துக் கொண்டு இருந்த கலைஞர்களைத் தாக்கினர்.  சப்தர் ஆசுமிக்குத்  தலையில் பலத்த அடி விழுந்தது. படுகாயங்களுடன் மருத்துவமனையில் சேர்க்கப்பட்டார். ஆனால் சிகிச்சை பலனளிக்காமல் மறுநாள் இறந்து போனார்  சப்தரின் ஆசுமியின் படுகொலை இந்தியா முழுவதும் பெரிய அதிர்வையும் கொந்தளிப்பையும் ஏற்படுத்தியது.

சப்தர் ஆசுமியின் மரணத்தையும் ஈகத்தையும் நினைவு கூர்ந்து ஓவியர் எம்.எப் உசேன்  தம்முடைய  ஓர்  ஓவியத்தை சப்தருக்குக் காணிக்கை ஆக்கினார்.

## மேற்கோள்கள்
 

http://www.sahmat.org/aboutsafdar.html 

பகுப்பு:1954 பிறப்புகள்
பகுப்பு:1989 இறப்புகள்
பகுப்பு:இந்திய சமூகவியலாளர்கள்
பகுப்பு:இந்திய முஸ்லிம்கள்
வித்யா தேவி பண்டாரி

**வித்யா தேவி பண்டாரி** (; பிறப்பு: 19 ஜூன் 1961) நேபாளத்தின் தற்போதைய குடியரசுத் தலைவராவார். இந்நாட்டின் இரண்டாவது குடியரசுத் தலைவராக 2015இல் தேர்ந்தெடுக்கப்பட்ட இவரே நேபாளத்தின் முதல் பெண் குடியரசுத் தலைவருமாவார். 28 அக்டோபர் 2015 அன்று குடியரசுத் தலைவர் தேர்தலில் வெல்லும் முன்பு இவர் அனைத்து நேபாள பெண்கள் அமைப்பின் தலைவராகவும், நேபாள பொதுவுடைமைக் கட்சி (ஒன்றிணைந்த மார்க்சிஸ்ட் - லெனினிஸ்ட்)-இன் துணைத் தலைவராகவும் இருந்தார். நாடாளுமன்ற வாக்கெடுப்பில் 549க்கு 327 வாக்குகள் பெற்று, குல் பகதூர் குருங்கைத் தோற்கடித்து குடியரசுத் தலைவராகத் தேர்வானார். இதற்கு முன்னர் நேபாள அரசில் பாதுகாப்பு அமைச்சர் பதவியையும் வகித்திருக்கிறார். நேபாளத்தில் இப்பதவியை வகித்த முதல் பெண்மணி இவரே ஆவார்.

வித்யாதேவி பண்டாரி இரண்டாவது முறையாக நேபாளக் குடியரசுத் தலைவராக  நேபாள நாடாளுமன்றத்தால் 13 மார்ச் 2018 அன்று தேர்ந்தெடுக்கப்பட்டார்.

## தனி வாழ்க்கை
பண்டாரி சூன் 19, 1961 ஆம் ஆண்டு நேபாளத்தின், போஜ்புர் மாவட்டத்தில் உள்ள *மானேபஞ்ச்யா*ங் என்ற ஊரில் ராம் பகதூர் பாண்டே, மிதிலா பாண்டே இணைக்கு மகளாகப் பிறந்தார். 1993இல் சித்வன் மாவட்டத்தில் உள்ள தஸ்துங்கா என்ற ஊரில் மர்மமான முறையில் மகிழுந்து விபத்தொன்றில் மரணம் அடைந்த, புகழ்பெற்ற பொதுவுடைமைக் கட்சித் தலைவரான மதன் பண்டாரி இவரது கணவராவார்.

## பொது வாழ்க்கை
பண்டாரி இளம் வயதிலேயே அரசியலில் ஈடுபடலானார். நே.பொ.க (மா.லெ) கொடுத்துள்ள தகவல்படி அக்கட்சியின் இளைஞர் அணியில் 1978இல் போஜ்புரிலிருந்து ஒரு களச்செயற்பாட்டாளராக பண்டாரி இணைந்தார். 1979 முதல் 1987 வரை அனைத்து நேபாள தேசிய சுதந்திர மாணவர் சங்கத்தின் கிழக்கு மண்டலக்குழுவுக்குப் பொறுப்பேற்று நடத்தினார். எனினும் அவரது தீவிர அரசியல் வாழ்வு 1980இல் நேபாள பொதுவுடைமை (மா.லெ) கட்சியில் உறுப்பினராகச் சேர்ந்ததிலிருந்தே தொடங்கியது எனலாம். பள்ளிப் படிப்பை முடித்து திரிபுவன் பல்கலைக் கழகத்தின் மகேந்திர மோரங் ஆதர்ஷ பல்துறை வளாகத்தில் சேர்ந்த அவர் மாணவர் சங்கங்களின் கூட்டமைப்பின் பொருளாளராகத் தேர்ந்தெடுக்கப்பட்டார். 1993 முதல் நேபாளத் தொழிற்சங்கங்களின் பொதுக்கூட்டமைப்பின் மகளிரணித் தலைவராக முக்கியப் பங்காற்றினார். 1997இல் நேபாள பொதுவுடைமை (ஒன்றிணைந்த மார்க்சிஸ்ட் லெனினிஸ்ட்) கட்சியின் நடுவண் குழுவில் உறுப்பினராகத் தேர்வானார். கட்சித் தலைவராகவும் பிரதமராகவும் இருந்த கட்கப் பிரசாத் சர்மா ஓலீயின் நம்பிக்கைக்குரியவராகத் திகழ்ந்த பண்டாரி, புட்வலில் நடந்த அக்கட்சியின் எட்டாவது பொது மாநாட்டில் கட்சியின் துணைத் தலைவராகத் தேர்ந்தெடுக்கப்பட்டார்.

பண்டாரி 1994இலும் 1999இலும் ஆக, முறையே பிரதமர் கிருஷ்ண பிரசாத் பட்டாராயையும் தாமநாத் துங்கானாவையும் தோற்கடித்து, இருமுறை நாடாளுமன்றத் தேர்தல்களில் வெற்றிபெற்றார். இருப்பினும் 2008இல் நடந்த அரசமைப்புச் சட்டப்பேரவைத் தேர்தலில் தோல்வியைத் தழுவினார். பிரதமர் மாதவ குமார் நேபாளின் அமைச்சரவையில் பாதுகாப்பு அமைச்சராகப் பணியாற்றினார். 2013இல் நடந்த இரண்டாவது அரசமைப்புச் சட்டப்பேரவைத் தேர்தலில் கட்சி அவரை விகிதாச்சாரத் தேர்தல் முறையில் தேர்ந்தெடுத்தது.

நேபாளத்தின் இரண்டாவது குடியரசுத் தலைவராக 2015இல் தேர்ந்தெடுக்கப்பட்ட இவரே முதல் பெண் குடியரசுத் தலைவருமாவார்.
மேலும் இவர் இரண்டாவது முறையாக, நேபாளக் குடியரசுத் தலைவராக  நேபாள நாடாளுமன்றத்தால் 13 மார்ச் 2018 அன்று தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
*நேபாள குடியரசுத் தலைவரின் அலுவல்பூர்வ இணையதளம்

|}

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:நேபாள அரசியல்வாதிகள்
பகுப்பு:ஆசிய மாதக் கட்டுரைகள் நவம்பர் 2015
*
கும்பகோணம் ராஜா வேத காவ்ய பாடசாலை

**கும்பகோணம் ராஜா வேத காவ்ய பாடசாலை** , கும்பகோணம்  நகரிலுள்ள பழம்பெருமை வாய்ந்த பாடசாலையாகும்.

## அமைவிடம்
ராஜா வேத காவ்ய பாடசாலா என்றும் ராஜா வேத காவ்ய பாடசாலை என்றும் அழைக்கப்படுகின்ற இந்தப் பாடசாலை கும்பகோணம் சக்கரபாணி கோயில் வடக்கு வீதியில் அமைந்துள்ளது. 

## வரலாறு
கோவிந்த தீட்சிதர் முயற்சியால் வடிவம் பெற்றவற்றில் இப்பாடசாலையும் ஒன்றாகும். அவரது பிற பணிகளில் திருப்பாலைத்துறை கோயில் கோபுரம், திருப்பாலைத்துறை நெற்சேமிப்புக்கிடங்கு, கும்பகோணம் கும்பேசர் கோயிலின் புதிய சன்னதிகள், ராஜகோபுரம், கும்பகோணம் இராமசுவாமி கோயில் உள்ளிட்ட திருப்பணிகள் அடங்கும். கி.பி.1542இல் இவரால் உருவாக்கப்பட்ட இந்த பாடசாலை பல அறிஞர்களை உருவாக்கியுள்ளது. இப்பாடசாலையை நிர்வகிக்க கி.பி.1972இல் அத்வைத வித்யாசார்ய மகாராஜா சாகிப் ஸ்ரீ கோவிந்த தீட்சிதர் புண்ய ஸ்மரன சமிதி அமைக்கப்பட்டது. 

## வகுப்புகள்
இப்பாடசாலையில் நான்கு வேதங்களிலும் எட்டு ஆண்டுகள் மற்றும் பத்து ஆண்டுகளுக்கான வகுப்புகள் நடத்தப்பட்டு மாணவர்களுக்கு சான்றிதழ்கள் வழங்கப்படுகின்றன.   இப்பாடசாலையில் வேதம் படித்துக் கொண்டே பள்ளிப்படிப்பையும் தொடர வாய்ப்புள்ளது. 

## புதுப்பித்தல்
1933இல் புதுப்பிக்கப்பட்ட இப்பாடசாலை, நவம்பர் 1, 2015இல் மறுபடியும் புதுப்பிக்கப்பட்டது. 

## மேற்கோள்கள்

## வெளியிணைப்புகள்
* கோவிந்த தீட்சிதரும் மகாமகக்குளமும், தினமலர் கோயில்கள்

பகுப்பு:கல்வி நிறுவனங்கள்
சேலம் (மண்டலம்)

**சேலம் மண்டலம்** (Salem region) என்பது தமிழ்நாட்டின் உள்ள நிர்வாக மண்டலங்களில் ஒன்றாகும். இதன் தலைமையகம் சேலம் நகரில் அமைந்துள்ளது. தமிழ்நாட்டின் சேலம் மண்டலத்துக்கு உட்பட்ட மாவட்டங்களானது தமிழ்நாடு அரசின் வெவ்வேறு துறைகளிலும் அவற்றின் தேவைக்கேற்ப சிற்சில மாறுபாடுகளுடன் சேர்க்கபட்டுள்ளன.

## மாவட்டங்கள்
### தொழிலாளர் நலத்துறை
தொழிலாளர் நலத்துறையின் சேலம் மண்டலத்தில் பின் வரும் நான்கு மாவட்டங்கள் உள்ளன.
*சேலம்
*தர்மபுரி
*கிருஷ்ணகிரி
*நாமக்கல்

## குறிப்புகள்

பகுப்பு:தமிழ்நாடு மண்டலங்கள்
கோயமுத்தூர் மண்டலம்

**கோயம்புத்தூர் மண்டலம்** (*Coimbatore region*) என்பது இந்திய ஒன்றியம், தமிழ்நாட்டின் மண்டலங்களில் ஒன்று. தமிழ்நாட்டில் முதன்முதலில் தொடங்கப்பட்ட ஐந்து மண்டலங்களுள் இதுவும் ஒன்று. முதலில் தொடங்கப்பட்டப் பிற நான்கு மண்டலங்கள்: செங்கற்பட்டு மண்டலம், திருவண்ணாமலை மண்டலம், மதுரை மண்டலம், தஞ்சாவூர் மண்டலம். பின்னர் கோயம்புத்தூர் மற்றும் திருவண்ணாமலை மண்டலங்களிலிருந்து, சேலம் மண்டலம் உருவாக்கப்பட்டது. இந்த மண்டலத்தில் தமிழ்நாடு அரசின் பல்வேறு துறைகளின் மண்டல அலுவலகங்கள் இயங்கிவருகின்றன. அவற்றின் தலைமையகங்கள் கோயம்புத்தூர் நகரில் அமைந்துள்ளன. கோயமுத்தூர் மண்டலத்துக்கு உட்பட்ட மாவட்டங்களானது தமிழ்நாடு அரசின் வெவ்வேறு துறைகளிலும் அவற்றின் தேவைக்கேற்ப சிற்சில மாறுபாடுகளுடன் உள்ளன. 

## உள்ளடக்கிய மாவட்டங்கள்

### பொதுப்பணித்துறை
தமிழ்நாட்டின், திருச்சிராப்பள்ளி மண்டலத்தை சீரமைத்து 2021, ஆகத்து 27 அன்று  கோயமுத்தூர் பொதுப்பணித் துறை மண்டலம் உருவாக்கப்பட்டது. அதில் அடங்கியுள்ள மாவட்டங்கள் பின்வருமாறு.
*ஈரோடு மாவட்டம்
*கோயம்புத்தூர் மாவட்டம்
*சேலம் மாவட்டம்
*தருமபுரி மாவட்டம்
*திருப்பூர் மாவட்டம்
*நாமக்கல் மாவட்டம்
*நீலகிரி மாவட்டம்

### தொழிலாளர் நலத்துறை
தொழிலாளர் நலத்துறையின் கோயமுத்தூர் மண்டலத்தில் பின் வரும் ஐந்து மாவட்டங்கள் உள்ளன.
*ஈரோடு மாவட்டம்
*கரூர் மாவட்டம்
*கோயம்புத்தூர் மாவட்டம்		
*நீலகிரி மாவட்டம்			
*திருப்பூர் மாவட்டம்

## மேற்கோள்கள்

பகுப்பு:தமிழ்நாடு மண்டலங்கள்
தெற்கு சுமாத்திரா மாகாணம்

**தெற்கு சுமாத்திரா மாகாணம்** (South Sumatra Province) இந்தோனேசியாவின் 34 மாகாணங்களில் ஒன்றாகும். இது சுமாத்திரா தீவின் தென் பகுதியில் அமைந்துள்ளது. இது பாரிசான் குன்றுக்குக் கிழக்கே அமைந்துள்ளது. இதன் மொத்த பரப்பளவு  ஆகும். 2010 ஆம் ஆண்டின் மக்கள் தொகை கணக்கெடுப்பின்படி 7,450,394 மக்கள் வசிக்கிறார்கள். மேலும், சனவரி 2014 ஆம் ஆண்டைய அலுவல் ரீதியான உத்தேசமான கணக்கின்படி 7,996,535 மக்கள் வவசிக்கிறார்கள். இதன் தலைநகரமாக பாலெம்பாங் நகரம் உள்ளது.

## வரலாறு
### வரலாற்றுக்கு முந்தைய காலம்

### சிறீ விஜயா காலம்

### இரண்டாம் உலகப் போர்

### விடுதலைக்குப் பின்னர்

## நிர்வாகப் பிரிவுகள்

## மேற்கோள்கள்

பகுப்பு:இந்தோனேசிய மாகாணங்கள்
அமலெந்து குகா

**அமலெந்து குகா** (*Amalendu Guha*: 30 சனவரி 1924–7 மே 2015) வரலாற்றாசிரியர், கல்வியாளர், நூலாசிரியர் என அறியப்படுகிறார். அசாம், ஆங்கிலம், வங்காளம் ஆகிய மொழிகளில் நூல்கள்  எழுதியவர். அசாம் மாநில குமுக, பொருளியல் அரசியல் நிலைகளையும் சிக்கல்களையும் ஆய்வு செய்துள்ளார்.

## சுயசரிதை
அமலெந்து இம்பாலில் பிறந்தார். இவரின் தந்தை ஜமினிசுந்தர் குகா ஒரு பள்ளி ஆசிரியர். கொல்கத்தா மாநிலக்கல்லூரியில் முதுகலைப் படிப்பு முடித்துவிட்டு தெசுப்பூரில் தர்ரங் கல்லூரியில் ஆசிரியராகப் பணி செய்தார். 1962 ஆம் ஆண்டில் சீனப் படையெடுப்பின் காரணமாக இவர் இந்தியப் பொதுவுடமைக் கட்சியில் தீவிரமாக இருந்ததால் கைது செய்யப்பட்டார்

## தொழில்

புனேயில் உள்ள கோகலே அரசியல் பொருளியல் நிறுவனம், தில்லிப் பல்கலைக் கழகம், கொல்கத்தாவில் சமூக அறிவியல் மையம் ஆகிய  கல்வி நிறுவனங்களில்  கற்பிக்கும் பணியை ஆற்றினார்.

இவர்து விருப்பப்படி இவர் இறந்ததும் இவருடைய  உடல் குவகாத்தி மருத்துவமனைக்குக் கொடையாக வழங்கப்பட்டது. இவருடைய கண்கள் குவகாத்தில் உள்ள சங்கர்தேவ் நேத்ராலயாவுக்கு வழங்கப்பட்டது.

## மேற்கோள்
 
*http://www.thestatesman.com/news/northeast/eminent-historian-dr-amalendu-guha-passes-away/61971.html 
*http://indianexpress.com/article/india/india-others/historian-amalendu-guha-dies-body-donated-to-medical-college/

பகுப்பு:வரலாற்றாசிரியர்கள்
பகுப்பு:1924 பிறப்புகள்
பகுப்பு:2015 இறப்புகள்
வரதராஜன் ஜெயபாஸ்கரன்

**வரதராஜன் ஜெயபாஸ்கரன்** (பிறப்பு: சூன் 15, 1960) என்பவர் கவிஞர், பத்திரிகையாளர், எழுத்தாளர், சொற்பொழிவாளர் ஆவார். இவர் மக்கள் வாழ்க்கையைச் சார்ந்த கவிதைகளை எழுதுபவர் ஆவார்.

## பிறப்பு  , ஆரம்ப வாழ்க்கை
கா. மு. வரதராஜன் - வரதம்மாள் இணையருக்கு சூன் 15, 1960இல் காட்டுப்பாக்கம் என்னும் ஊரில் பிறந்தவர்.

## சிறப்புகள்
தமிழ்ப் படைப்பாளிகள் பேரியக்கத்தின் மாநிலப் பொதுச்செயலாளராக இவர் உள்ளார். இவர் 1986 முதல் 1988 வரை தேவி வார இதழில் நிருபராகப் பணியாற்றினார். ஜெயபாஸ்கரன், ஜெயசூரியன் என்னும் பெயர்களில் 50 கட்டுரைகளை எழுதியுள்ளார். 1989 முதல் 1991 வரை தராசு வார இதழில் சமுகப் புலனாய்வு நிருபராகப் பணியாற்றினார். இவர் 18 சிறப்புக் கட்டுரைகளை எழுதியுள்ளார்.

**மேற்கோள்கள்
**

பகுப்பு:தமிழகப் பத்திரிகையாளர்கள்‎
காங் ஊ குய்

**காங் ஊ குய்** என்பது மத்திய சீனாவின் எனான் மாகாணத்தில் உள்ள ஊசியான் நகருக்கு அண்மையில் கண்டெடுக்கப்பட்டதாகச் சொல்லப்படும்மேற்கத்திய  ஒரு வெண்கலப் பாத்திரம். மேற்கத்திய சூ காலப்பகுதிக்கு உரியதாகக் கருதப்படும் இந்தப் பண்டைக்காலச் சீனத் தொல்பொருள் அதிலுள்ள நீண்ட சாசனத்துக்காகப் பெயர்பெற்றது. இது 1977 இலிருந்து பிரித்தானிய அருங்காட்சியகத்தின் ஆசியச் சேகரிப்பின் ஒரு பகுதியாக உள்ளது.

இது முதன்முதலால என்ன சூழலில் கண்டுபிடிக்கப்பட்டது என்பது குறித்துத் தெளிவாகத் தெரியவில்லை. ஆனாலும், இதிலுள்ள சாசனத்திலிருந்து இக்கிண்ணம் தற்கால ஊசியான் நகருக்கு அண்மையில் உள்ள வெய் என்னுமிடத்தில் வைக்கப்பட்டு இருந்ததாகத் தொல்லியலாளர்கள் கருதுகின்றனர். புரூக் செவெல் கொடையின் உதவியுடன் பிரித்தானிய் அருக்காட்சியகம் இதை வாங்குமுன், இதன் உரிமையாளர்களுள் பிரித்தானிய இராசதந்திரியான டுகாட் மால்கம் என்பவரும் ஒருவர்.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:தொல்பொருட்கள்
யமலோ-நெனெத்து தன்னாட்சி வட்டாரம்

**யமலோ-நெனெத்து தன்னாட்சி பிராந்தியத்தியம்** (*Yamalo-Nenets Autonomous Okrug*; உருசிய மொழி: Яма́ло-Не́нецкий автоно́мный о́круг, Yamalo-Nenetsky Avtonomny Okrug; Nenets: Ямалы-Ненёцие автономной ӈокрук) என்பது ஒரு உருசிய கூட்டாச்சி அமைப்பைச் சேர்ந்த பகுதி (ரஷ்யாவின் தன்னாட்சி ஓக்குருகுகள்) ஆகும். இதன் நிர்வாக மையம் சலிகர்ட் ஆகும். இப்பிராந்தியத்தின்  பெரிய நகரம் நோயாப்ரஸ்க் ஆகும். பிராந்தியத்தின் மக்கள் தொகை: 522,904 ( 2010 கணக்கெடுப்பு ).

## புவியியல் மற்றும் இயற்கை வரலாறு
நெனெத்து மக்களே இப்பகுதியில் நீண்டகாலமாக எஞ்சியிருக்கும் பழங்குடிகள் ஆவர். இவர்களுடைய வரலாற்றுக்கு முந்தைய வாழ்க்கை தொழில் வேட்டையாடுதல், உணவு  சேகரித்தல் ஆகும். துருவக் கரடிகளை வேட்டையாடும் நடைமுறை தற்போதைய காலம் வரை தொடர்கிறது.

## வரலாறு
திசம்பர் 10, 1930 இல் இந்த தன்னாட்சி பிராந்தியத்திற்கான உரால் ஒப்லாஸ்தை அடிப்படையாகக் கொண்டு உருவாக்கப்பட்டது.

## மக்கள் தொகை
இந்த தன்னாட்சி பகுதியின் மக்கள் தொகை : 522,904 ஆகும் (2010 கணக்கெடுப்பின்படி); 507,006 (2002 கணக்கெடுப்பின்படி); 486,164 (1989 கணக்கெடுப்பு).
### முதன்மை புள்ளிவிவரம்
:மூலம்: ரஷியன் ஒருங்கிணைந்த மாநில புள்ளியியல் சேவை 

#### 2008 (சனவரி-அக்டோபர்) ஆண்டிற்கான பிராந்திய விளக்கப்பட்டியல்

## இனக் குழுக்கள்
நினிட்ஸ் இன மக்கள் மக்கள் தொகையில் 5.9% வரை உள்ளனர். ரஷ்யர்கள் (61.7%), உக்ரேனியர்கள் (9.7%), தடார்கள் (5.6%). மற்ற முக்கியமான இன குழுக்களான பெலாரஷ்யர்கள் (1.3%), காண்ட்ஸ் (1.9%), அசர்பைசன்ஸ் (1.8%), பாஷ்கிர்ஸ் (1.7%), கோமி (1%), மொல்டோவன்ஸ் (0.9%) என்ற எண்ணிக்கையில் இனக்குழுவினர் உள்ளனர். (எல்லா விவரங்களும் 2010 கணக்கெடுப்பில் இருந்து). கச்சா எண்ணெய் மற்றும் இயற்கை எரிவாயு வளங்கள் உள்ள இடங்களில் உருசிய மக்களின் எண்ணிக்கை வளர்கின்ற சில இடங்களில் ஒன்றாகும்.

## மதம்
2012 அதிகாரப்பூர்வ  கணக்கெடுப்புப்படி இந்த பிராந்தியத்தின் மக்கள் தொகையில் 42.2%  உருசிய மரபுவழித் திருச்சபையை பின்பற்றுகின்றனர். 14% திருச்சபை இணைப்பில்லாத பொதுவாக இருக்கும் கிறித்தவர், 1% கிழக்கு மரபுவழி திருச்சபையை பின்பற்றுகின்றனர். 1%  சுலாவிக் நாட்டுப்பற மதத்தினர் (சுலாவிக் நியோபகனியம்) அல்லது சமானிய மதம், 1% முதல் சீர்திருத்தத் திருச்சபை, முஸ்லிம்கள் ,  கெளகேசிய மக்கள்,  தட்டார்கள் போன்றோர் மொத்த மக்கள் தொகையில் 18% உள்ளனர். மக்கள் தொகையில் 14% மத ஈடுபாடு அற்றவர்கள். 8%  நாத்திகர் மற்றும் 0.8% மதம் பற்றிய கேல்விக்கு பதிலளிக்காதவர்கள் ஆவர்.

## பொருளாதாரம்
இந்த தன்னாட்சி பிராந்தியமே  உருசியாவின் மிக முக்கிய இயற்கை எரிவாயு ஆதாரமாக இருக்கிறது. உருசியாவின் இயற்கை எரிவாயு உற்பத்தியில் 90% இங்கிருந்தே கிடைக்கிறது, மேலும் இந்தயில் இருந்து கிடைக்கும் கச்சா எண்ணெய் என்பது உருசியாவின் எண்ணெய் உற்பத்தியில் 12% ஆகும். உருசியாவின் மிகப்பெரிய முக்கியத்துவம் வாய்ந்த  நிறுவனமான கேஸ்ப்ரோம் தன் முக்கிய தயாரிப்பு துறைகளை இங்கேயே அமைத்துள்ளது. நாட்டின் இரண்டாவது பெரிய எரிவாயு உற்பத்தி நிறுவமான நோவாட்கி இப்பிராந்தியத்திலேயே அமைந்துள்ளது.

## மேற்கோள்கள்


பகுப்பு:ஆசிய மாதக் கட்டுரைகள் நவம்பர் 2015
வைசாலி

**வைசாலி** என்பது:

## இடம்
* வைசாலி மாவட்டம்
** வைசாலி, பண்டைய நகரம்
** வைசாலி மக்களவைத் தொகுதி
** வைசாலி சட்டமன்றத் தொகுதி
* வைசாலி மெட்ரோ நிலையம்
* வைசாலி வட்டம்

## பிற
* *[[ஈரம் (திரைப்படம்)]]*, தெலுங்கில் "வைசாலி"
காதல் சுரங்க வழி (தொடர்வண்டிப் போக்குவரத்து)

thumb|upright|350px|கிளவான் பகுதிக்கு அணண்மையில் உள்ள காதல் சுரங்க வழி

**காதல் சுரங்க வழி** (*Tunnel of Love*) என்பது உக்ரைன் நாட்டின் கிளவான் பகுதிக்கு அண்மையில் அமைந்துள்ள வினோதமான தொடர்வண்டிப் போக்குவரத்துச் சாலை ஆகும். மூன்று கி.மீ நீளம் கொண்ட இது மரங்களின் சுரங்க வழியால் அல்லது வளைவினால் சூழப்பட்டுள்ளது. இது காதலர்கள் சுற்றித்திரிவதற்கு உகந்த இடமாக அறியப்படுகிறது.

## உசாத்துணை

## வெளி இணைப்புகள்
*10 Most Fascinating Tunnels (cool tunnels) – ODDEE
*Tunnel of Love in Ukraine at placestoseeinyourlifetime.com

பகுப்பு:உக்ரைன்
சிவப்புக் கடற்கரை (சீனா)

right|360px|thumb|சிவப்புக் கடற்கரை, பன்யின், சீனா

**சிவப்புக் கடற்கரை** (*Red Beach*; ) என்பது சீனாவின், லியாவோனிங் மாகாணத்தின் பன்ஜின் பகுதியில் உள்ள, *செனோபோடீசியா* குடும்ப சிவப்புத் தாவரங்களினால் அமைந்துள்ள புகழ்வாய்ந்த இடமாகும். இது பெரிய ஈர நிலங்களிலும் கோரைப்புல் (பாசி என்றும் கூறுகின்றனர் ) சதுப்பு நிலங்களிலும் காணப்படும். இப்பகுதி ஆழமற்ற கடல், அலையுள்ள நிலம் போன்ற தோற்றத்தை ஏற்படுத்துகிறது.
பன்ஜின் பகுதியில் லியாவோஹி என்னும் ஆறு கடலில் கலக்கும் இடத்தில் உள்ள கழிமுகத்தில் இப்பகுதி உள்ளது. இது தண்ணீருடன் கூடிய சதுப்பு நிலப் பகுதியாகும். சனவரி முதல் மார்ச் வரை பிற கடற்கரைகள் போலவே காட்சியளிக்கும். ஏப்ரல் இறுதியில் வசந்த காலத்தில் பச்சை வண்ணத்தில் கோரைப்புற்கள் முளைக்கின்றன. 3 மாதங்களுக்குப் பிறகு, கோடைக்காலத்தில் இவை அடர் சிவப்பு வண்ணமாக மாறி, ஆகத்து முதல் அக்டோபர்வரை உலகின் அழகிய கடற்கரையாகக் காட்சியளிக்கிறது. நவம்பர், திசம்பர் மாதங்களில் இவை இளஞ்சிவப்பு நிறத்தை அடைந்து, குளிர் காலத்தில் காய்ந்துவிடுகின்றன. மூன்று மாதங்களில் மீண்டும் கோரைப்புற்கள் புதிதாக உருவாகிவிடுகின்றன.

இயற்கையிலேயே கோரைப்புற்கள் சிவப்பாக மாறிவிடுவதாகவும், கடற்கரை மண்ணிலுள்ள உப்பும் காரத்தன்மையுமே சிவப்பு நிறத்தைத் தருகிறது என்கிறும் ஆய்வாளர்களிடையே இருவேறு கருத்துகள் இருந்துவருகின்றன.

பன்ஜின் இந்த சிவப்புக் கடற்கரை 51 சதுர மைல் பரப்பளவில் பரவியுள்ளது. இந்தத் தனித்துவம் மிக்க அழகிய கடற்கரையை அரசு மிகக் கவனமாகப் பாதுகாத்துவருகிறது. அதனால் மிகக் குறைவான இடத்தை மட்டுமே சுற்றுலாப் பயணிகள் பார்ப்பதற்கு அனுமதிக்கிறார்கள். சீனாவிலிருந்தும், வெளிநாடுகளில் இருந்தும் சுற்றுலாப் பயணிகள் ஒவ்வோர் ஆண்டும் வருகிறார்கள்.
## உசாத்துணை
 

## வெளி இணைப்புகள்
*Sightseeing in Panjin City  (in Chinese)

பகுப்பு:சீனப் புவியியல்
பகுப்பு:கடற்கரைகள்
வீரசேனர்

**ஆச்சாரிய வீரசேனர்** 8 ஆம் நூற்றாண்டைச் சேர்ந்த இந்திய கணித மேதை. இவர் சமண தத்துவ ஞானி மற்றும் ஆச்சார்யருக்குத் தகுந்த வரிசையைச் சேர்ந்த ஒரு திகம்பர சாதுவும் ஆவார். இவர் ஒரு சிறந்த சொற்பொழிவாளர் மற்றும் கவிஞரும் ஆவார். வீரசேனர், தென்னகத்தில் ஜைன இலக்கிய மறுமலர்ச்சிக்கு காரணமாக இருந்தவர்களுள் தலையாயவரான குந்தகுந்தர் ஆச்சாரிய பரம்பரையைச் சேர்ந்தவர். இவரது மாணவர் ஜினசேனர் ஆவார்.

வீரசேனர் ஒரு கணிதவியலாளர். ஒரு திண்ம அடித்துண்டின் கன அளவு காணும் முறையைக் கண்டுபிடித்தவர். இவர் ஆய்வுசெய்த கருத்துருக்கள்: ஒரு எண்ணை எத்தனை தடவை எண் 2 ஆல் வகுக்க முடியும் -2 அடிமான மடக்கைகள் (*ardhaccheda*); 3 அடிமான மடக்கைகள் (trakacheda), 4 அடிமான மடக்கைகள் (caturthacheda.)

ஒரு வட்டத்தின் சுற்றளவு *C*, விட்டம் *d* இரண்டுக்குமான தொடர்பைத் தரும் தோராயமான வாய்ப்பாட்டினை அளித்துள்ளார்:
:*C*&nbsp;=&nbsp;3*d*&nbsp;+&nbsp;(16*d*+16)/113

அதிகளவு விட்டமுடைய (*d*) வட்டங்களுக்கு இவ்வாய்ப்பாடு  தரும் π&nbsp; இன் தோராய மதிப்பு:

:π&nbsp;≈&nbsp;355/113&nbsp;=&nbsp;3.14159292... .

இம்மதிப்பு *[[ஆர்யபட்டியம்|ஆரியபட்டியத்தில்]]* ஆரியபட்டரால் தரப்பட்டுள்ள தோராய மதிப்பைவிடத் துல்லியமானது.

## மேற்கோள்கள்

பகுப்பு:சமணத் துறை அறிஞர்கள்
பகுப்பு:இந்தியக் கணிதவியலாளர்கள்
பகுப்பு:792 பிறப்புகள்
பகுப்பு:853 இறப்புகள்
பகுப்பு:சைனம்
பகுப்பு:சமணம்
வைசாலி, பண்டைய நகரம்

[thumb|right|300px|வைசாலியில் உள்ள புத்தரின் நினைவு [தூபி|ஸ்தூபி]].
[thumb|right|300px|வைசாலியில் உள்ள [புத்தர்|புத்தரின் சிலை.]]

**வைசாலி** (*Vaishali*), இந்தியாவின், பிகார் மாநிலத்தின், வைசாலி மாவட்டத்தில் அமைந்துள்ள தொல்லியல் நகரமாகும். இந்நகரம் பொ.ஊ.மு. ஆறாம் நூற்றாண்டில் வஜ்ஜி குடியரசின் தலைநகராக விளங்கியது.

சமண சமயத்தின் 24-ஆவது தீர்த்தங்கரர் வர்த்தமான மகாவீரர் வைசாலி நகரத்தில் பொ.ஊ.மு. 539-இல் பிறந்தவர்.  கௌதம புத்தர், தான் இறப்பிற்கு முன்னர், பொ.ஊ.மு. 483-இல் தனது இறுதி உபதேசத்தை பிக்குகளுக்கு இந்நகரில்தான் மேற்கொண்டார். பொ.ஊ.மு. 383-இல் வைசாலியில் இரண்டாம் பௌத்த மாநாடு நடந்தது. எனவே வைசாலி நகரம், பௌத்தர்களுக்கும், சமணர்களுக்கும் புனித தலமாக விளங்குகிறது.

இந்நகரில் அசோகரின் தூண்கள் அமைந்துள்ளன. இங்குள்ள 36 அடி உயர தூணின் உச்சியில் சிங்கத்தின் உருவம்  அமைந்துள்ளது. மேலும் செங்கற்களால் கட்டப்பட்ட குன்று போன்ற தூபியும் உள்ளது.

பொ.ஊ. 4-ஆம் நூற்றாண்டில் இந்தியாவிற்கு வருகை புரிந்த சீன பௌத்த துறவி பாஹியான் மற்றும் பொ.ஊ. 7-ஆம் நூற்றாண்டில் இந்தியாவிற்கு வருகை புரிந்த பௌத்த துறவி யுவான் சுவாங் ஆகிய இருவரும்  தங்களது பயணக் குறிப்பில் வைசாலி நகரத்தை குறித்துள்ளனர். அக்குறிப்புகளை அடிப்படையாகக் கொண்டு, பிரித்தானிய தொல்லியலாளரான அலெக்சாண்டர் கன்னிங்காம் என்பவர், 1861-ஆம் ஆண்டில் தற்போதைய வைசாலி மாவட்டத்தில் உள்ள  *பஸ்ரா*  எனும் கிராமத்தை அகழ்வாராய்ச்சி மேற்கொண்டு, காலத்தால் காணாமல் போன வைசாலி நகரத்தை கண்டுபிடித்தார்.

## அமைவிடம்
வைசாலி நகரம் பாட்னாவிலிருந்து 55 கிலோ மீட்டர் தொலைவிலும், முசாபர்பூர் நகரத்திலிருந்து 35 கிலோ மீட்டர் தொலைவிலும் அமைந்துள்ளது.

## அருங்காட்சியகம்
இந்தியத் தொல்லியல் துறையின் அருங்காட்சியகம், விஷ்வசாந்தி தூண் அருகே அமைந்துள்ளது.

## இதனையும் காண்க
* பௌத்த யாத்திரைத் தலங்கள்
* சமணப் புனிதத் தலங்கள்

## வைசாலியில் குறிப்பிடத்தக்க பௌத்த சின்னங்கள்

படிமம்:Ashokan Pillar in Vaishali.jpg|வைசாலியில் அசோகர் ஸ்தூபி.
படிமம்:Ablution bath, Vaishali.jpg|புனித குளம்
படிமம்:Ashoka pillar at Vaishali, Bihar, India.jpg|குடகராசாலை தூபி
படிமம்:Anandastupa.jpg|அசோகரின் தூணுடன் ஆனந்தரின் தூண்
படிமம்:Buddha's ashes Stupa, Vaishali, Bihar.jpg|புத்தரின் சாம்பல் மேல் கட்டிய நினைவுத் தூண்


## இதனையும் காண்க

* பௌத்த யாத்திரைத் தலங்கள்
* பௌத்த தொல்லியற்களங்கள்

## மேற்கோள்கள்

## வெளி இணைப்புகள்

*  Bihar State Tourism Developement Corporation 

## மேலும் படிக்க
* 
* 

பகுப்பு:பௌத்த தொல்லியற்களங்கள்
பகுப்பு:பௌத்த யாத்திரைத் தலங்கள்
பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:வைசாலி மாவட்டம்
பகுப்பு:இந்திய பௌத்த கோயில்கள்
பகுப்பு:பண்டைய இந்திய நகரங்கள்
பகுப்பு:பிகார் தொல்லியற்களங்கள்
காப்பாளை

**காப்பாளை** (*Chlorophytum tuberosum, Chlorophytum tulerosum*) என்பது ஒரு சிறிய இனத்தைச் சேர்ந்த பூக்கும் தாவரம் ஆகும். இந்த தாவரம் பொதுவாக ஆப்பிரிக்கா, இந்தியா போன்ற நாடுகளில் காணப்படுகின்றது. ஆயூர்வேதத்தில் இது மருத்துவ குணம் உடையது என்று கூறப்பட்டுள்ளது. இதன் கிழங்கு மருந்துப் பொருளாக பயன்படுகிறது.

## மேற்கோள்

## மேலும் பார்க்க
*Aluka Profile
*Article on Muslis

## மேற்கோள்கள்

பகுப்பு:பூக்கும் தாவரங்கள்
தேரிப்பனை

**தேரிப்பனை** எனும் ஊர் தூத்துக்குடி மாவட்டம், சாத்தான்குளம் அருகே அமைந்துள்ள  ஊர் ஆகும். சாத்தான்குளம் ஊராட்சி ஒன்றியத்துக்குட்பட்ட எழுவரைமுக்கி ஊராட்சியிலுள்ள ஒரு சிற்றூர் ஆகும். தேரி மணலில் அதிகமான பனைமரங்கள் உள்ளபடியால் தேரிப்பனை எனும் பெயர் வந்துள்ளது.

## சிறப்பம்சங்கள்
*சிவணைந்தபெருமாள் கோவில்
*முத்துமாலை அம்மன் கோவில்
*அய்யா கோவில்
*பிரம்மசக்தி கோவில்
*இசக்கி கோவில்
*சுடலை மாடன் கோவில்
*அழகிய கோபுரத்துடன் கூடிய தேவாலயம்.

## தொழில்
பெரும்பான்மையோர் விவசாயம்

## மேற்கோள்கள்

பகுப்பு:தூத்துக்குடி மாவட்டத்திலுள்ள கிராமங்கள்
அலை (அரிசோனா)

**அலை** (*The Wave*) என்பது அமெரிக்க ஐக்கிய நாடுகளின் அரிசோனா–யூட்டாகளுக்கு அண்மையில் அமைந்துள்ள மணற்கல் பாறையின் அமைப்பு ஆகும். இதன் வண்ணமயமான, தொடரலையின் வடிவங்கள், முரட்டுத்தனமான தன்மை ஆகியவற்றால் இது ஒளிப்படக்காரர்களினதும் மலையேறுபவர்களினதும் முக்கிய இடமாக உள்ளது. 190 மில்லியன் வருடங்களுக்கு முந்தைய சிவப்பு மணல் பாறைகளைப்போல் காட்சி அளிக்கிறது. இங்கு செல்ல மூன்று மைல்கள் வெறும் கால்களால் மட்டுமே நடந்து செல்லமுடியும்.

## அணுகும் கொள்கை
"அலை" பரியா பள்ளத்தாக்கு வேமிலியன் மலைச்சி காட்டுப் பகுதியில் அமைந்துள்ளது. இக்காட்டுப் பகுதி நில முகாமை பணிமனையினால் நிருவகிக்கப்படுவதால், ஒரு "நாள் அனுமதி" அப்பகுதிக்குச் செல்ல எடுக்க வேண்டியது அவசியமாகும்.

## உசாத்துணை

## வெளி இணைப்புகள்

*BLM permit site  – Lottery permit process for The Wave
*The Wave Photography – In LA Times
*Spherical panoramas of The Wave – Coyote Buttes

பகுப்பு:அரிசோனா
முப்புரோமோசிலேன்

**முப்புரோமோசிலேன்** *(Tribromosilane)* என்பது  சிலிக்கான், ஐதரசன் மற்றும் புரோமின் சேர்ந்து உருவாகும்  ஒரு  வேதியியல் சேர்மமாகும் .உயர் வெப்பநிலைகளில் இச்சேர்மம் சிதைவடைந்து சிலிக்கானைத் தருகிறது. மற்றும் குறைகடத்தித் தொழிற்சாலையில் பயன்படும் மீத்தூய சிலிக்கானில் இருந்து தயாரிக்கப்படும் தூய முக்குளோரோசிலேனுக்கு இது மாற்றாகவும் பயன்படுகிறத

சிலிக்கான் படியவைக்கும் சூமேக்கர் செயல்முறையில் முப்புரோமோசிலேன் வாயு பாலிசிலிக்கான் தயாரிக்கப் பயன்படுத்தப்படுகிறது. பாலிசிலிக்கான் தயாரிக்கப் பயன்படும் சிமென்சு செயல்முறையினைக் காட்டிலும் இம்முறையில் செலவு மற்றும் பாதுகாப்பு நன்மைகள் உண்டு

படிக சிலிக்கானுடன் வாயுநிலை ஐதரசன் புரோமைடை உயர் வெப்பநிலைகளில் சேர்க்கும் பொழுது முப்புரோமோசிலேன் உருவாகிறது. காற்றுடன் தொடர்பு ஏற்பட்டால் இச்சேர்மம் தன்னிச்சையாக எரியத் தொடங்கும் .
## மேற்கோள்கள்

பகுப்பு:சிலேன்கள்
பகுப்பு:புரோமைடுகள்
பகுப்பு:அலோக ஆலைடுகள்
இளவரசி (நடிகை)

**இளவரசி** ஒரு இந்திய நடிகை ஆவார். கங்கை அமரன் இயக்கி 1983இல் வெளிவந்த கொக்கரக்கோ திரைப்படத்தில் அறிமுகமானார். தமிழ், தெலுங்கு, மலையாளம் மற்றும் கன்னட மொழிகளில் நடித்துள்ளார். தெலுங்குத் திரையுலகில் கல்பனா எனவும் கன்னடத் திரையுலகில் மஞ்சுளா சர்மா எனவும் அறியப்பட்டார்.

1980களில் வெளிவந்த திரைப்படங்களில் முன்னணி பாத்திரங்களிலும் பின்னர் வெளிவந்த திரைப்படங்களில் துணை கதைப் பாத்திரங்களிலும் நடித்துள்ளார். தமிழில் *[[சம்சாரம் அது மின்சாரம்]]*, *[[ஊமை விழிகள் (1986 திரைப்படம்)|ஊமை விழிகள்]]* போன்ற படங்களில் நடித்ததன் மூலம் அறியப்படுகின்றார்.

### இளவரசி நடித்த திரைப்படங்கள்
(இப்பட்டியல் முழுமையானதல்ல)
* கொக்கரக்கோ 
* ஊருக்கு உபதேசம்
* வேஷம்
* மாப்பிள்ளை சிங்கம்
* மண்ணுக்கேத்த பொண்ணு
* தாவணிக் கனவுகள்
* கரையை தொடாத அலைகள்
* அந்தஸ்து
* செயின் ஜெயபால்
* சம்சாரம் அது மின்சாரம்
* ஊமை விழிகள்
* அவன்
* தலையாட்டி பொம்மைகள்
* ஓடங்கள்
* ஜீவநதி
* தாய்க்கு ஒரு தாலாட்டு
* அடுத்த வீடு
* கல்யாண கச்சேரி
* எங்க வீட்டு ராமாயணம்
* வசந்தி
* பெண்மணி அவள் கண்மணி
* ஊமைக்குயில்
* ராசாத்தி கல்யாணம்
* முந்தானை சபதம்
* எதிர்காற்று
* எங்க ஊரு ஆட்டுக்காரன்
* அறுபது நாள் அறுபது நிமிடம்
* மங்கள நாயகன்
* முதல் மனைவி
* ஹிட்லர் (மலையாளம்)
* தில் (தெலுங்கு)
*குங்குமச்சிமிழ்

## மேற்கோள்கள்

பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:கன்னடத் திரைப்பட நடிகைகள்
சென்னை பொருளியல் கல்வி நிறுவனம்

**மெட்ராஸ் ஸ்கூல் ஆப் எகனாமிக்ஸ்** என அழைக்கப்படும் **சென்னைப் பொருளியல் கல்வி நிறுவனம்**  (Madras School of Economics) ச.ரங்கராஜன் (ரிசர்வ் வங்கியின் முன்னாள் கவர்னர்) 1995ஆம் ஆண்டு தொடங்கப்பட்டது. தற்போது இந்நிறுவனம் திருவாரூர் மத்திய பல்கலைக்கழகத்துடன் இணைவுப்பெற்றுள்ளது. இங்கு முதுகலைப் பொருளியலில் ஐந்து பிரிவுகளின் கீழ் படிப்புகள் கற்பிக்கப்படுகின்றன. இந்நிறுவனம் பொருளியல் பாடத்தினைக் கற்பிப்பதில் இந்திய அளவில் மூன்றாம் இடத்தையும், தமிழக அளவில் முதல் இடத்தையும் பெற்றுள்ளது. தற்போது ஒருங்கிணைந்த ஐந்தாண்டு முதுகலைப் பொருளியல் பிரிவும் புதிதாக அறிமுகப்படுத்தப்பட்டுள்ளது.

## மேற்கோள்கள்

## வெளியிணைப்புகள்
*Official website
*Top 25% Institutions and Economists in India
*http://www.thehindu.com/business/Economy/growth-rate-will-pick-up-in-second-half-of-fiscal-rangarajan/article3931770.ece
*பொருளியலில் சாதிக்க பொன்னான வாய்ப்பு, தி இந்து (தமிழ்), ஜனவரி 11, 2014

பகுப்பு:சென்னையில் உள்ள பல்கலைக்கழகங்களும் கல்லூரிகளும்
கிலியர் ஏரி

**கிலியர் ஏரி** (*Lake Hillier*) என்பது தென் மேற்கு ஆஸ்திரேலியா கடற்கறைக்கு அப்பால் உள்ள பெரிய தீவுகளில் சிறுதீவும் அரிதான தீவுக்கூட்டமும் கொண்ட உப்பு ஏரி ஆகும். இது அதனுடைய மென்சிவப்பு நிறத்தினால் குறிப்பிடத்தக்கதாகிறது. ஏரியையும் தென்முனைப் பெருங்கடலையும் நீண்ட, மெல்லிய கடற்கரை பிரிக்கிறது.

## உசாத்துணை

## வெளி இணைப்புகள்
* Lake Hillier website

பகுப்பு:மேற்கு ஆஸ்திரேலியா
பகுப்பு:ஆத்திரேலிய ஏரிகள்
பிரம்மாண்ட பட்டக ஊற்று

**பிரம்மாண்ட பட்டக ஊற்று** (*The Grand Prismatic Spring*) என்பது அமெரிக்க ஐக்கிய நாடுகளின் பெரிய வெந்நீரூற்றும் நியூசிலாந்து, டொமினிக்கா ஆகிய நாடுகளை அடுத்துள்ள உலகிலுள்ள மூன்றாவது பெரிய வெந்நீரூற்றும் ஆகும்.

## பௌதீகக் கட்டமைப்பு
இது கிட்டத்தட்ட  விட்டமும்  ஆழமும் கொண்டது. இது நிமிடத்திற்கு  நீரை   என்ற அளவில் வெளித்தள்ளுவாதாக கணக்கிடப்பட்டுள்ளது.

## உசாத்துணை

பகுப்பு:வெந்நீரூற்றுகள்
பகுப்பு:வயோமிங்
பொட்டி பழம்

**பொட்டி பழம்** (*Clausena heptaphylla*) என்பது ஆரஞ்சு பழம் வகையை சார்ந்த பேரின மருத்துவக் குனம் கொண்ட பழம் ஆகும். இது பூப்பூத்து காய்காய்க்கும் தாவரம் ஆகும். இது ஆப்பிரிக்கா, தெற்கு ஆசியா, ஆஸ்திரேலியா, பசிபிக் தீவுகளில் காணப்படுகிறது. 1768 ஆம் ஆண்டு டச்சு நாட்டின் தாவரவியலாளரால் உலகிற்கு அறிமுகம் ஆனது.

## மேற்கோள்

## மேலும் பார்க்க

பகுப்பு:தாவரப் பேரினங்கள்
பகுப்பு:பூக்கும் தாவரங்கள்
பகுப்பு:பழ மரங்கள்
குளோரோயிருமெத்தில்சிலேன்

**குளோரோயிருமெத்தில்சிலேன்** *(Chlorodimethylsilane)* என்பது (CH3)2SiHCl என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். இச்சேர்மம் இருமெத்தில்குளோரோசிலேன் என்றும் அழைக்கப்படுகிறது.  சிலேன் வகைச் சேர்மமான இதில் ஒரு சிலிக்கான் அணு,  இரண்டு மெத்தில் தொகுதிகள், ஒருகுளோரின் அணு மற்றும் ஒர் ஐதரசன் அணு ஆகியனவற்றுடன் பிணைந்துள்ளது.

பிணைப்பு நீளம் மற்றும் பிணைப்புக் கோணம் உள்ளிட்ட இதனுடைய கட்டமைப்பு  வூரியே மாற்று நுண் அலை நிறமாலையியல்  மூலம் உறுதிபடுத்தப்படுகிறத

## மேற்கோள்கள்

பகுப்பு:சிலேன்கள்
பெனா தேசிய அரண்மனை

**பெனா தேசிய அரண்மனை** (*Pena National Palace*; ) என்பது போர்த்துகலின் சின்ட்ராவில் அமைந்துள்ள புனைவிய அரண்மனை ஆகும். சின்ட்ரா நகரிலுள்ள மலையின் மேல் அமைந்துள்ள, இதனை தெளிவான நாட்களில் லிஸ்பனிலிருந்து பார்க்கலாம். இது தேசிய சின்னமும் 19 ஆம் நூற்றாண்டு புனைவிய வெளிப்பாடாகவும் உள்ளது. இந்த அரண்மனை உலகப் பாரம்பரியக் களமாகவும் போர்த்துக்கல்லின் ஏழு அதிசயங்களில் ஒன்றாகவும் காணப்படுகிறது. போர்த்துக்கல் அதிபரினால் அந்நாட்டு வைபவங்களுக்கும் ஏனைய அரசாங்க அலுவல்களுக்கும் பயன்படுத்தப்படுகிறது.

பார்வையாளர்களுக்காகவும் திறந்துள்ள இதன் பார்வையாளர்கள் 2013 இல் 755,735 ஆகக் காணப்பட்டு, அவ் ஆண்டில் அதிகம் பார்வையாளர்களின் வருகையைப் பெற்ற போர்த்துக்கல் நினைவுச் சின்னமாக விளங்குகிறது.

## இவற்றையும் பார்க்க
*போர்த்துகல் வரலாறு

## உசாத்துணை

## வெளி இணைப்புகள்

*Sintra Parks
*Info about the Pena Palace on the Sintra Town Hall website  (Portuguese)

பகுப்பு:போர்த்துகேய வரலாறு
பகுப்பு:அரண்மனைகள்
நாய்வேளை

**நாய்வேளை** அல்லது **ஆசிய சிலந்தி மலர்**(Cleome viscosa) என்ற இந்த தாவரம் உயரமாக வளரக்கூடியது. ஆண்டுக்கு ஒருதரம் மழைக்காலங்களில் வளரும் தன்மைகொண்டது. இதன் விதை மூலிகை மருந்தாக பயன்படுகிறது. பொதுவாக ஆசியா கண்டத்தில் அமைந்துள்ள நாடுகளில் காணப்படுகிறது.

இதன் இலைகள் காயங்களை ஆற்றுவதற்கு வெளிப்பூச்சாக பயன்படுகிறது. இதன் விதை இரைப்பை புண், குடல் வலி போன்ற நோய்களுக்கு மருந்தாக பயன்படுகிறது.

## மேற்கோள்

பகுப்பு:பூக்கும் தாவரங்கள்
மூவீத்தாக்சிசிலேன்

**மூவீத்தாக்சிசிலேன்** *(Triethoxysilane)* என்பது HSi(OC2H5)3. என்ற வாய்ப்பாடு கொண்ட  ஒரு வேதியியல் சேர்மமாகும். நிறமற்ற திரவமான இச்சேர்மம் அரிய உலோக வினையூக்கி ஐதரோசிலைலேற்ற  வினைகளில் பயன்படுத்தப்படுகிறது. இவ்வினையில் உருவாகும் மூவீத்தாக்சிசிலைல் தொகுதிகள் பெரும்பாலும்  சிலிக்கா மேற்பரப்புகளில்  இணைக்கப் பயன்படுகின்றன. Si-H பிணைப்புகளுடன் மற்ற சேர்மங்களை ஒப்பிடும்போது மூவீத்தாக்சிசிலேன் மிகக் குறைவான வினைத்திறனையே வெளிப்படுத்துகிறது. பல சிலைல் ஈதர்கள் போலவே மூவீத்தாக்சிசிலேன் நீராற்பகுப்பு வினைகளுக்கு ஏற்புடையதாக உள்ளது.

## மேற்கோள்கள்

பகுப்பு:சிலேன்கள்
பகுப்பு:சிலில் ஈதர்கள்
கும்பக்கரை தங்கய்யா

**கும்பக்கரை தங்கய்யா** 1991-இல் கங்கை அமரன் இயக்கத்தில் வெளிவந்த இந்தியத் தமிழ்த் திரைப்படமாகும். பிரபு, கனகா, பாண்டியன், எம். என். நம்பியார் ஆகியோர் முக்கிய வேடங்களில் நடித்திருந்தனர். இப்படத்திற்கு இளையராஜா இசையமைத்திருந்தார். ராமுமச்சான் தயாரித்திருந்தார்.

## நடிகர்கள்

* பிரபு
* கனகா
* பாண்டியன்
* எம். என். நம்பியார்
* செந்தாமரை
* கிங் பகதூர் 
* பப்லு பிரித்திவிராஜ்
* எஸ். எஸ். சந்திரன்
* செந்தில்
* கோவை சரளா
* காந்திமதி
* எஸ். என். லட்சுமி
* எஸ். என். பார்வதி
* வி கோபாலகிருஷ்ணன்
* எ கே வீராசாமி
* பீலிசிவம் 
* ராஜாஜி
* பெரிய கருப்பு தேவர்

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கங்கை அமரன் எழுதியிருந்தார். "என்னை ஒருவன் பாடச் சொன்னான்" பாடலை மட்டும் இளையராஜாவே எழுதியிருந்தார்.   "பூத்து பூத்து குலுங்குதடி" என்ற பாடல் சுத்த தன்யாசி இராகத்தில் அமைக்கப்பட்டது.

## மேற்கோள்கள்

## வெளி இணைப்புகள்
* 
* 

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இயக்கிய திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
தா நாங்

**தா நாங்** (*Đà Nẵng*, , ) என்பது வியட்நாமின் பிரதான துறைமுக நகரங்களில் ஒன்றாகும் (மற்றவை ஹோ சி மின் நகரம் மற்றும் கைபோங்). இதுவே வியட்நாமின் தென் மத்திய கோஸ்ட்டின் மிகப்பெரிய நகரமாகும். தா நாங் தென் கடலின் கரையோரமாகவும் ஹான் ஆற்றின் தொடக்க எல்லையிலும் அமைந்துள்ளது. மத்திய வியட்நாமின் வணிக மற்றும் கல்வியின் மத்திய நிலையமாக இது விளங்குகிறது. தா நாங் நிலையான இலகுவாக அணுகக்கூடிய வகையில் ஒரு துறைமுகத்தையும் கொண்டுள்ளது. இது தேசிய வழி 1Aயிலும் மற்றும் வடக்கு-கிழக்கு ரயில்வேயிலும் அமைந்துள்ளமையால் இதை போக்குவரத்தின் மையமாக கொண்டுள்ளனர். ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களம் போன்றவற்றிற்கு 100&nbsp;கிலோமீற்றர் தொலைவிலும் அமைந்துள்ளது. இந்நகரம் முற்காலத்தில் டை வியாட் குடியேற்றத்தின் போது **குவா கான்** (*Cửa Hàn*) என அழைக்கப்பட்டது. பிரெஞ்சு காலனித்துவ ஆட்சியின் போது **டூரன்** மற்றும் **டுரோன்** (**Tourane** அல்லது **Turon**) என்றும் அழைக்கப்பட்டது. தா நாங்கே வியட்நாமின் மூன்றாவது மிகப்பெரிய பொருளாதார மையமாகும் (ஹோ சி மின் நகரம் மற்றும் ஹனோய்க்கு அடுத்ததாக).

1997ற்கு முன்னர் இந்நகரம் குவாங் நாம்-டா நாங் மாகாணத்தின் பகுதியாக இருந்தது. 1 சனவரியில் 1997ல் தா நாங் குவாங் நாம் மாகாணத்தில் இருந்து பிரிக்கப்பட்டு வியட்நாமின் ஐந்து சுதந்திர நகராட்சிகளில் ஒன்றாக மாறியது. தா நாங் முதல் தர நகரங்களில் ஒன்றாக பட்டியல் இடப்பட்டுள்ளது. வியட்நாமின் மாகாணங்கள் மற்றும் மத்திய ஆட்சி நகரங்களை விட நகரமயமாக்கல் விகிதத்தில் தா நாங் முன்னிடத்தில் உள்ளது. தா நாங்கே வியட்நாமின் ஐந்தாவது மிகப்பெரிய நகரமாகும்.

## காலநிலை
தா நாங் வெப்பமண்டல பருவமழை காலநிலையைக் கொண்டுள்ளது. இது இரு பருவங்களைக் கொண்டுள்ளது. செப்டெம்பர் தொடக்கம் மார்ச் வரை தைபூன் மற்றும் ஈர பருவமும், ஏப்ரல் தொடக்கம் ஆகஸ்து வரை வறண்ட பருவத்தையும் கொண்டுள்ளது. இங்கு வெப்பநிலை பொதுவாக அதிகமாகவே காணப்படுகிறது. இந்நகர வருடாந்த சராசரி வெப்பநிலை  ஆகும். சூன் தொடக்கம் ஆகஸ்ட் வரை வெப்பநிலை மிகவும் அதிகமாக காணப்படும் (averaging , மற்றும் திசம்பர் தொடக்கம் பெப்ரவரி மிகவும் குறைவாகவும் காணப்படும் (averaging ). குளிர் காலத்தில் குளிராகவும், ஈரமாகவும் மற்றும் அதிக காற்றாகவும் இருக்கும். வருடாந்த சராசரி ஈரப்பதம் 80.6% ஆகும். அக்டோபர் தொடக்கம் திசம்பர் வரை ஈரப்பதம் மிகவும் அதிகமாக காணப்படும்(84% கிட்டும்), சூன் தொடக்கம் சூலை வரை ஈரப்பதம் மிகவும் குறைவாக இருக்கும் (74–75% கிட்டும்).

சராசரியாக தா நாங்  மழைவீழ்ச்சியைப் பெறுகிறது. அக்டோபர் தொடக்கம் நவம்பர் வரை அதிக மழைவீழ்ச்சி கிடைக்கிறது (ranging from ), மற்றும் சனவரி தொடக்கம் ஏப்ரல் வரை குறைந்த மழை வீழ்ச்சியையும் பெறுகிறது (ranging from ).

## மேற்கோள்கள்

பகுப்பு:ஆசிய மாதக் கட்டுரைகள் நவம்பர் 2015
பகுப்பு:வியட்நாம்
சனாகின் மடாலயம்

**சனாகின் மடாலயம்** (*Sanahin Monastery*) ஆர்மீனியாவின் லோரி மாநிலத்தில் அமைந்துள்ள 10வது நூற்றாண்டில் நிறுவப்பட்ட ஆர்மீனிய மடாலயம் ஆகும்.

ஆர்மீனிய மொழியில் சனாகின் "இது மற்றதை விட முந்தையது" எனப் பொருள்படும்; அருகிலுள்ள ஹக்பாட் மடாலயத்தை விட பழமையானது எனக் குறிக்க இவ்வாறு பெயரிடப்பட்டிருக்கலாம். இந்த இரு சிற்றூர்களும் மடாலயங்களும் பல ஒற்றுமைகளைக் கொண்டுள்ளன; ஒன்றையொன்று நோக்கியவண்ணம் பிளவுபட்ட பள்ளத்தாக்கின் இருபுறமும் அமைந்துள்ளன.  இவற்றிற்கு இடையே பள்ளத்தாக்கைப் பிரித்துக்கொண்டு ஆழ்ந்த பள்ளத்தில் தெபெட் ஆறு ஓடுகின்றது.  

ஹக்பாட் போலவே, சனாகினும் சுற்றுலாப் பயணிகளை ஈர்க்கின்றது. இந்த வளாகத்தையும் இங்குள்ள பல சிலுவை பொறிக்கப்பட்ட கற்களையும் ஆயர் கல்லறைகளையும் ஆர்மீனியன் திருத்தூதர்சார் திருச்சபை நிர்வகிக்கின்றது.
## காட்சிக்கூடம்

Image:Sanahin-St_Gregory.jpg|செயின்ட். கிரெகொரி சாப்பல்
Image:Sanahin-Library.jpg|மடாலயத்தின் நூலகம்
File:Sanahin-external-view.jpg|சனாகின் மடாலயத்தின் காட்சி 
Image:Sanahin Salvador 2.jpg|
Image:Sanahin - Detail.jpg|மடாலயத்தில் உள்ள சிலுவைக் கல்லின் விவரம்
Image:Sanahin monastery.jpg|மடாலயத்தின் உட்புறம் 
File:Sanahin Interior4.jpg|சனாகின் மடாலய உட்புறம் 
File:Sanahin-Internal-View.jpg|சனாகின் மடாலய உட்புறம் 
File:Sanahin-Interior2.jpg|சனாகின் மடாலய உட்புறம் 
File:Sanahin Interior3.jpg|சனாகின் மடாலய உட்புறம் 
Image:Sanahin monastery manuscript.jpg|மடாலயத்தின் 16வது-நூற்றாண்டு கைச்சுவடிகள் - சார்டோரிஸ்கி அருங்காட்சியகம்
Image:Map of Haghpat.gif|ஹக்பாட்,சனாகின் மடாலயங்களின் அருகிலுள்ள இடங்களைக் காட்டும் சாலை நிலப்படம் 


## சான்றுகள்

## வெளி இணைப்புகள்

* Armeniapedia.org: Sanahin
* Armenica.org: Sanahin

பகுப்பு:ஆர்மீனியாவின் உலகப் பாரம்பரியக் களங்கள்
பகுப்பு:ஆசிய மாதக் கட்டுரைகள் நவம்பர் 2015
தெல் லாக்கீசு

**தெல் லாக்கீசு** (; ; ) என்பது, பழைய அண்மைக் கிழக்கு நகரம் ஒன்று இருந்த இடமும், இப்போது ஒரு தொல்லியல் களமும், இசுரேலிய தேசியப் பூங்காவும் ஆகும். லாக்கீசு, எப்ரோன் மலைக்கும், நடுநிலக் கடற்கரையோரத்துக்கும் இடையில் அமைந்துள்ள இசுரேலின் செபேலா பிரதேசத்தில் உள்ளது. இது முதன் முதலில் அமர்னா கடிதங்களில் லாக்கிசா-லாக்கிசா எனக் குறிப்பிடப்பட்டுள்ளது (EA 287, 288, 328, 329, 335). விவிலியத்தின்படி, கிவோனியர்களுக்கு எதிரான குழுவில் சேர்வதற்காக இசுரேலியர்கள் லாக்கீசைக் கைப்பற்றி அழித்தனர் (யோசுவா 10:31-33). பின்னர் இந்தப் பகுதி யூதா பழங்குடியினருக்கு (15:39) ஒதுக்கப்பட்டு இசுரேல் இராச்சியத்தின் பகுதியானது.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:தொல்லியல் களங்கள்
பகுப்பு:இசுரேல்
பகுப்பு:இசுரேல் வரலாறு
தாலாட்டு கேக்குதம்மா

**தாலாட்டு கேக்குதம்மா** 1991ஆம் ஆண்டில் ராஜ்கபூர் இயக்கத்தில் வெளியான ஒரு  தமிழ்த் திரைப்படமாகும். ராஜ்கபூர் இயக்கிய முதல் திரைப்படமான இப்படத்தில் பிரபு, கனகா, சில்க் சுமிதா ஆகியோர் முக்கிய வேடங்களில் நடித்திருந்தனர். விஜயலட்சுமி சீனிவாசன், காஞ்சனா சிவராமன் ஆகியோர் இணைந்து தயாரித்த இத்திரைப்படத்திற்கு இளையராஜா இசையமைத்திருந்தார். 1991 நவம்பர் 5 அன்று வெளியான இத்திரைப்படம் 100 நாட்களைக் கடந்து வெற்றிகரமாக ஓடியது. இத்திரைப்படம், தெலுங்கில் *சித்தம்மா மொகுடு* என்ற பெயரில் மறுஆக்கம் செய்யப்பட்டது.

## நடிகர்கள்

* பிரபு - ராசைய்யா 
* கனக - பேச்சியம்மாள் 
* கவுண்டமணி - ராசைய்யாவின் சித்தப்பா
* செந்தில் - புலிபாண்டி 
* சில்க் ஸ்மிதா - டாக்டர் மேரி
* வடிவுக்கரசி - வடிவு 
* மௌனிகா - வள்ளி 
* விஜய சந்திரிகா
* ஒரு விரல் கிருஷ்ணா ராவ்
* பாண்டு
* சொக்கலிங்க பாகவதர் - முத்துக்காளை
* பூபதிராஜா 
* செ. ஆர் கிருஷ்ணமூர்த்தி
* ஓமக்குச்சி நரசிம்மன்
* கோவை செந்தில்
* சக்திவேல்

## பாடல்கள்
இளையராஜாவின் இசையமைப்பில் 1991ஆம் ஆண்டில் வெளியான இத்திரைப்படத்தில் இடம்பெற்ற ஆறு பாடல்களையும் வாலி எழுதியிருந்தார்.

## மேற்கோள்கள்

பகுப்பு:1991 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
கும்பகோணம் சுந்தரமகா காளியம்மன் கோயில்

**கும்பகோணம் சுந்தரமகா காளியம்மன் கோயில்** கும்பகோணத்தில் உள்ள காளியம்மன் கோயில்களில் ஒன்றாகும். 

## இருப்பிடம்
இக்கோயில் கும்பேஸ்வரர் கோயில் தெற்கு வீதியில் அமைந்துள்ளது.

## மூலவர்
இக்கோயிலில் கருவறையில் சுந்தரமகாகாளியம்மன் மூலவராக உள்ளார். மூலவரின் வலது புறம் பச்சைக்காளியும், இடது புறம் பவளக்காளியும் உள்ளனர். மூலவரின் முன்பாக பலிபீடம், நந்தி உள்ளன. கருவறைக்கு முன்பாக வலது புறம் விநாயகரும், இடது புறம் முருகனும் உள்ளனர்.
 
## சிறப்பு
இக்கோயிலில் நடைபெறும் படுகளம், பிறந்த வீட்டார் அழைப்பு, நகர்வலம் மிகவும் சிறப்பான விழாவாகும்.  ஒவ்வொரு ஆண்டும் இவ்விழா சிறப்பாக நடைபெறுகிறது.  

## படுகளக்காட்சி நிகழ்வு
பச்சைக்காளிக்கு (அக்காவிற்கு) குழந்தைகள் இல்லாததால் பவளக்காளியின் (தன் தங்கையின்) குழந்தைகளையும், தங்கையையும் பார்ப்பதற்காக தின்பண்டங்களை வாங்கிச்செல்கிறார். தங்கையோ, அக்கா பொறாமைப்படுவாள் என்று குழந்தைகளை தன் புடவையால் போர்த்தி மறைக்கிறார். கோபப்பட்ட பச்சைக்காளி குழந்தைகள் கல்லாகும்படி சபித்துவிடுகிறார். தன் தவறை உணர்ந்த பவளக்காளி, பச்சைக்காளியிடம் மன்னிப்பு கேட்டு மீண்டும் வீட்டுக்கு அழைக்கிறார். பச்சைக்காளியான அக்கா, புனித நீர் தெளித்து தன் தங்கையான பவளக்காளியின் குழந்தைகளை உயிர்ப்பிக்கிறார். இதனை விளக்கும் வகையில் நடைபெறுவதே படுகளக்காட்சியாகும்.அப்போது கோயிலின் முன்பாக உள்ள பக்தர்கள் மீது புடவை போர்த்தப்பட்டு, அவர்கள் மேல் மஞ்சள் நீர் தெளித்து, அவர்களின் பாவங்களைப் போக்கும் நிகழ்வு நடைபெறும். அடுத்து ஊஞ்சல் உற்சவம், பிறந்த வீட்டுக்குச் செல்லும் நிகழ்வு, நகர்வலக்காட்சிகள் நடைபெறும். அடுத்த நாள் காவிரியாற்றிலிருந்து சக்தி கரகம், அக்னி கொப்பரைடன் பச்சைக்காளியும், பவளக்காளியும் வீதி உலா செல்வர். அடுத்த நாள் கோயிலுக்குத் திரும்புவர். அதனைத்தொடர்ந்து விடையாற்றி நடைபெறுகிறது. 
    
## மேற்கோள்கள்

பகுப்பு:கும்பகோணத்திலுள்ள அம்மன் கோயில்கள்
பண்ணத்தி

**பண்ணத்தி** என்பது தொல்காப்பியம் பகுத்துக் காட்டும் ஏழு வகையான செய்யுள் பாங்குகளில் ஒன்று. 
இது செய்யுளுக்குள் இருக்கும் **விடுகதை போன்ற பொருள் குறிப்பு** என விளக்கப்பட்டுள்ளது. இது பொருளை உய்த்துணர வைக்கும் பாட்டாக வரும். 
கொன்றை வேய்ந்த செல்வன் அடியினை
என்றும் ஏத்தித் தொழுவோம் நாமே  
என்னும் பாடலைத் தொல்காப்பிய உரையாசிரியர் இளம்பூரணர் பண்ணத்தி வகைக்கு எடுத்துக்காட்டாகத் தருகிறார். இதில் ‘**கொன்றை வேய்ந்த செல்வன்**’ என்னும் தொடர் பாட்டிடை வைத்த குறிப்பு. இந்தத் தொடர் கொன்றைப் பூவைத் தலையில் சூடிக்கொண்டிருக்கும் சிவபெருமானைக் குறிக்கும். 
இது பிசி என்னும் விடுகதை போல இருக்கும் என்று தொல்காப்பியம் விளக்குகிறது.  

பிசி, பண்ணத்தி ஆகியவற்றுக்கு இடையே உள்ள வேறுபாடு

இந்தப் பண்ணத்திப் பொருட்குறிப்பபு பன்னிரண்டு அடிக்கு மிகாத அடிகள் கொண்ட பாட்டில் வரும். அதற்கு மேற்பட்ட அடிகள் கொண்ட பாட்டில் வரினும் கடிந்து நீக்கப்படாது என்கிறது தொல்காப்பியம்.   
## அடிக்குறிப்புகள்

பகுப்பு:பொருள் இலக்கணம்
ஆற்றுக்குருடு

**ஆற்றுக்குருடு**  அல்லது **ரோபில்ஸ் நோய் **, என்பது  *[[ஒன்கொசிர்கா ஒல்வலஸ்]]* எனும் ஒட்டுண்ணி புழுத்   தொற்றினால் வரக்கூடிய ஒரு நோயாகும்.  கடுமையான அரிப்பு, தோலுக்குக் கீழே புடைப்பு, குருடாதல் ஆகியவை இதன் அறிகுறிகள். திராகோமா  நோய்க்கு அடுத்து இதுவே தொற்றின் மூலம் குருடாவதற்கு  இரண்டாவது பொதுக் காரணமாக  இருக்கிறது.

## நோய்க்குறியறிதல்
இந்த ஒட்டுண்ணிப் புழுவானது *[[சிமுலியம் ]]*வகையைச் சார்ந்த கருப்பு ஈகடிப்பதால் பரவுகிறது. வழக்கமாகத் தொற்று ஏற்படுவதற்கு முன்பு பல முறை கடித்தால் மட்டுமே நோய் ஏற்படும். இந்த ஈக்கள் ஆற்றுக்கு அருகில் வாழ்கின்றன. ஆகவே இந்த நோய்க்கும் இப்பெயர் வந்துள்ளது. ஒருமுறை ஒரு நபரின் உடலுக்குள் சென்று விட்டால் லார்வா க்களை உருவாக்குகிறது. அது தோலை நோக்கிச் செல்ல ஆரம்பிக்கிறது. இங்கே அந்த நபரைக் கடிக்கும் ஈக்களுக்கும்  தொற்று ஏற்படுகிறது .

தோலின் ஒரு  ஆய்வுதிசு வை சாதாரண உப்புநீர் இல் வைத்து லார்வா வெளிவருவதை கவனித்தல், லார்வா இருக்கிறதா எனக் கண்களைப் பரிசோதித்தல், தோலுக்கடியில் உள்ள புடைப்புகளுக்குள்ளே முதிர்ந்த புழுக்கள் உள்ளதா என்று பார்த்தல் உள்ளிட்டவை  இந்த நோயை அறிவதற்குரிய பலவழிமுறைகள்.

## தடுப்பு முறைகளும் சிகிச்சையும்
இந்த நோய்க்கான ஒரு தடுப்பு மருந்து இல்லை. தடுப்பு முறை என்பது ஈக்களால் கடிபடுவதை தவிர்த்துக் கொள்வதுதான்.  பூச்சி விலக்கி பயன்படுத்துதல் மற்றும் சரியான உடைகளை அணிதல் ஆகியவை உள்ளடக்கியதாகும்.  பூச்சிகொல்லி தெளித்தல் மூலம் ஈக்களின் தொகையைக் குறைப்பது முயற்சிகளில் அடங்கும். உலகத்தின் பல இடங்களிலும் வருடத்துக்கு இரண்டு முறை மொத்த மக்கள் தொகைக்கும் சிகிச்சையளிப்பது மூலம் இந்த நோயை அடியோடு  ஒழிப்பதற்கு முயற்சிகள் நடைபெற்று வருகின்றன. தொற்றுக்கு ஆளானவர்களுக்கு சிகிச்சையானது  இவேர்மேக்டின் மருந்துடன் ஒவ்வொரு ஆறு அல்லது பன்னிரண்டு மாதங்களுக்கு அளிக்கப் படுகிறது . இந்த சிகிச்சை லார்வாக்களை கொல்கிறது ஆனால் முதிர்ந்த புழுக்களை அல்ல.  இணைப்புற்ற  *[[ஒல்பகியா]]*என்ற பாக்டீரியாவைக் கொல்கின்ற  , டாக்ஸிசைக்ளின் என்ற மருந்தானது புழுக்களை பலவீனப் படுத்துவதாக தோன்றுகிறது. மேலும் சிலரால் பரிந்துரைக்கப் படுகிறது. தோலுக்குக் கீழே இருக்கும் கட்டிகளை அறுவை சிகிச்சை மூலம் நீக்கவும் செய்யலாம் .

## நோய்த்தொற்றியலும் வரலாறும்
ஏறத்தாழ 1.7 முதல் 2.5 கோடி மக்கள் வரை ஆற்றுநோய்த்தொற்றுக்கு ஆளாகிறார்கள் அதில் தோராயமாக 8 லட்சம் பேர் ஓரளவுக்கு  பார்வைக் குறைவுடையவர்களாகிறார்கள். பெரும்பாலான தொற்றுக்கள் உப-சஹாரா ஆப்ரிக்காநாடுகளில் காணப்படுகிறது, இருப்பினும் யேமன் நாட்டிலும்  நோயாளர்கள்  அறிவிக்கப் பட்டுள்ளனர் மேலும் மத்திய மற்றும் [தென் அமெரிக்கா ]வின் தனித்த சில பகுதிகளிலும் காணப் படுகின்றன .  1915 ஆம் ஆண்டு ,[ருடால்போ ரோபில்ஸ் என்ற மருத்துவர்  முதன்முறையாக இந்தப் புழுவை கண் நோயுடன் தொடர்பு படுத்தினார். இந்த நோய் உலக சுகாதார நிறுவனம் தயாரித்துள்ள புறக்கணிக்கப்பட்ட வெப்பமண்டல நோய்கள்வரிசைப் பட்டியலில் உள்ளது.

## குறிப்புகள் மற்றும் ஒப்பீடுகள்


பகுப்பு:கண் நோய்கள்
பகுப்பு:ஒட்டுண்ணி நோய்கள்
பகுப்பு:தோல் நோய்கள்
எம். கே. நாராயணன்

**மாயன்கொட்டி கேளதில் நாராயணன்** அல்லது **எம். கே. நாராயணன்** (*Mayankote Kelath Narayanan*, பிறப்பு: 10 மார்ச் 1934) இந்திய காவல் பணியிலிருந்து, பின்னர் இந்திய பாதுகாப்பு ஆலோசகராகவும் (2005–2010), மேற்கு வங்காளத்தின் 24வது ஆளுநராகவும் பதவி வகித்தவர் ஆவார். இவரது சேவைக்காக இந்திய அரசு 1992 ஆம் ஆண்டு பத்மஸ்ரீ விருதினை வழங்கியது.

## வாழ்க்கைக் குறிப்பு
இவர் இந்திய நாட்டில் கேரளா மாநிலத்தில் பாலக்காடு மாவட்டத்தில் உள்ள ஒற்றப்பாலம் என்ற ஊரில் பிறந்தார்.  சென்னை லயோலா கல்லூரியில் தனது படிப்பை முடித்தார். இவரின் மனைவியின் பெயர் பத்மினி, இவரின் மகன் பெயர் விஜய், மகள் பெயர் மேனா ஆகும். இவரது பேரன் அஜித் நம்பியார் பீபில் (BPL Group) நிறுவனத்தில் தலைவர் மற்றும் நிர்வாக இயக்குநராக உள்ளார்.

## தாக்குதல்
2015 ஆம் ஆண்டு நவம்பர் 04 ஆம் திகதி அன்று சென்னை மியூசிக் அகாதமியில் நடந்த கருத்தரங்கில் *இலங்கை தமிழ் அகதிகளின் எதிர்காலம்* பற்றி உரையாற்றிவிட்டு வந்தவர் தாக்கப்பட்டார். தமிழர்களுக்கு எதிரான இலங்கைப் போரின் போது தமிழர்களுக்கு எதிராக செயல்பட்டார் என்று சில அமைப்புகள் வெளியில் போராட்டம் செய்து கொண்டிருந்தபோது இந்த நிகழ்வு நடந்தது.

## மேற்கோள்கள்

## வெளி இணைப்புகள்
* M. K. Narayanan by B. Raman 

பகுப்பு:மலையாள மக்கள்
பகுப்பு:1934 பிறப்புகள்
பகுப்பு:வாழும் மக்கள்
பகுப்பு:இந்தியாவின் பாதுகாப்பு ஆலோசகர்கள்
பகுப்பு:மேற்கு வங்காள ஆளுநர்கள்
பகுப்பு:பத்மசிறீ விருது பெற்ற குடிமைப் பணி அதிகாரிகள்
வெள்ளி தெலூரைடு

**வெள்ளி தெலூரைடு** *(Silver telluride)* என்பது Ag2Te என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெள்ளியினுடைய தெலூரைடு சேர்மமான இச்சேர்மத்தை இருவெள்ளி தெலூரைடு அல்லது வெள்ளி (I) தெலூரைடு என்றும் அழைக்கிறார்கள். இச்சேர்மம் ஒற்றைச் சரிவு படிக வடிவில் படிகமாகிறது. பெரும்பாலும் இச்சேர்மம் வெள்ளி(II) தெலூரைடு அல்லது Ag5Te என்ற சிற்றுறுதி சேர்மத்தைக் குறிப்பிடவே பயன்படுத்தப்படுகிறது.

வெள்ளி I) தெலூரைடு சேர்ம்ம் பெரும்பாலும் இயற்கையில் எச்சைட் என்ற கனிமமாகக் கிடைக்கிறது. அதே நேரத்தில் வெள்ளி (II) தெலூரைடு எம்பிரசைட் என்ற பெயரால் அழைக்கப்படுகிறது.

வெள்ளி தெலூரைடு ஒரு குறைக்கடத்தியாகும். இதை n-வகை மற்றும்  p-வகை குறைகடத்திகள் இரண்டிலும் சேர்த்து பயன்படுத்த முடியும். விகிதவியல் முறையில் காணப்படும். Ag2Te n-வகை கடத்தல் பண்பைக் கொண்டுள்ளது. இச்சேர்மத்தைச் சூடுபடுத்தும் போது இச்சேர்மம் வெள்ளியை இழக்கிறது.

விகிதவியல் அளவுகளில் அமையாத வெள்ளி தெலூரைடு அதிகபட்சமான காந்தத் தடையை வெளிப்படுத்துகிறது.

## மேற்கோள்கள்

* 
* 
* 

பகுப்பு:தெலூரைடுகள்
பகுப்பு:வெள்ளி சேர்மங்கள்
பகுப்பு:குறைக்கடத்திப் பொருட்கள்
பகுப்பு:விகிதவியலுக்கு ஒவ்வா சேர்மங்கள்
தேசிய போட்டி கொள்கை

**தேசிய போட்டி கொள்கையானது***( National Competition Policy)* இந்தியாவில் மேம்பட்ட பொருளாதாரம்,புதிய தொழில்கள்,வேலைவாய்ப்பு, மக்களின் மேம்பட்ட வாழ்கைதரம்,நியாமான சமமான பொருளாதார பாதுகாப்பு, ஒருகினைந்த சமுதாய பொருளாதார வளர்ச்சி மற்றும் ஜனநாயக பொருளாதாரம், பொருளாதார முடக்கத்தை  கட்டுபடுத்தும்  நல்ல நிர்வாகம் ஆகியவற்றை கொண்டுவருவதற்காக உருவாக்கப்பட்டது

## மேற்கோள்கள்

பகுப்பு:இந்தியப் பொருளாதாரம்
பகுப்பு:பொருளாதாரக் கொள்கை
ஆலங்காயம் பேரூராட்சி

**ஆலங்காயம் பேரூராட்சி** *(ALANGYAM TOWN PANCHAYAT )* தமிழ்நாட்டின் வேலூர் மாவட்டம், வாணியம்பாடி வட்டத்தில் அமைந்த ஆலங்காயம் ஊராட்சி ஒன்றியத்தின் நிர்வாகத் தலைமையிடமும்,  பேரூராட்சியும் ஆகும்.  இது வாணியம்பாடியிலிருந்து 18 கி.மீ தொலைவில் உள்ளது.

## மக்கள்தொகை பரம்பல்
8 ச.கி.மீ. பரப்பு கொண்ட ஆலங்காயம் பேரூராட்சி 15 வார்டுகளையும், 105 தெருக்களையும் கொண்டது. ஆலங்காயம் பேரூராட்சி 4601 வீடுகளும், 17,400 மக்கள்தொகையும் கொண்டது.

## சிறப்புகள்
உலகின் இரண்டாவதும், ஆசியா கண்டத்திலேயே மிகவும் பெரியதுமான வைணு பாப்பு வானாய்வகம், ஆலங்காயத்திலிருந்து 8 கி.மீ தொலைவில் அமைந்துள்ளது.
 
ஆலங்காயம் பகுதியைச் சுற்றி சவ்வாது மலை அமைந்துள்ளதால் இப்பகுதியில் மிதமான வெப்பநிலை ஆண்டு முழுவதும் நிலவுகிறது.

ஆலங்காயத்திலிருந்து தமிழகத்தின் பெரும்பாலான நகரங்களுக்கு, குறிப்பாகச் சென்னை சேலம் ,திருப்பத்தூா், வேலூா் போன்ற நகரங்களுக்கு நேரடியாக பேருந்து வசதி உள்ளது குறிப்பிடத்தக்கது..

கல்க்கோயில், பெத்தூா், நரசிங்கபுரம், படகுப்பம், புலவா்பள்ளி, கல்லரப்பட்டி, பங்கூர், இராசாபாளையம், கொங்கியுா் போன்ற கிராம பகுதிகள் ஆலங்காயத்தை சுற்றி உள்ளன

## மேற்கோள்கள்


## மேற்கோள்கள்

பகுப்பு:வேலூர் மாவட்டத்தில் உள்ள பேரூராட்சிகள்